title: EBTA Uzraudzības iestādes Lēmums Nr. 30/15/COL (2015. gada 27. janvāris) par trīs pieprasīto atkāpju piešķiršanu Lihtenšteinas Firstistei saistībā ar 30. pantu, 36. panta 2. punktu un 5. pielikuma 1.1.3.6.3. punkta b) apakšpunktu Lihtenšteinas 1998. gada 3. marta Rīkojumā par bīstamu kravu pārvadāšanu pa autoceļiem (Verordnung über den Transport gefährlicher Güter auf der Strasse – VTGGS), kura pamatā ir 6. panta 2. punkta a) apakšpunkts tiesību aktā, kas minēts XIII pielikuma I nodaļas 13.c punktā Līgumā par Eiropas Ekonomikas zonu (Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu iekšzemes pārvadājumiem) [2015/1813]

text:
               8.10.2015

               LV

               Eiropas Savienības Oficiālais Vēstnesis

               L 263/49

         EBTA UZRAUDZĪBAS IESTĀDES LĒMUMS
   Nr. 30/15/COL
   (2015. gada 27. janvāris)
   par trīs pieprasīto atkāpju piešķiršanu Lihtenšteinas Firstistei saistībā ar 30. pantu, 36. panta 2. punktu un 5. pielikuma 1.1.3.6.3. punkta b) apakšpunktu Lihtenšteinas 1998. gada 3. marta Rīkojumā par bīstamu kravu pārvadāšanu pa autoceļiem (Verordnung über den Transport gefährlicher Güter auf der Strasse – VTGGS), kura pamatā ir 6. panta 2. punkta a) apakšpunkts tiesību aktā, kas minēts XIII pielikuma I nodaļas 13.c punktā Līgumā par Eiropas Ekonomikas zonu (Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu iekšzemes pārvadājumiem) [2015/1813]
   EBTA UZRAUDZĪBAS IESTĀDE,

      ņemot vērā EEZ līguma XIII pielikuma I nodaļas 13.c punktā minēto tiesību aktu –
      Eiropas Parlamenta un Padomes 2008. gada 24. septembra Direktīvu 2008/68/EK par bīstamo kravu iekšzemes pārvadājumiem (turpmāk “direktīva”), kas pielāgots ar EEZ līguma 1. protokolu, jo īpaši ar 6. un 9. pantu,

   ņemot vērā Pastāvīgās komitejas lēmumus Nr. 3/12/SC un Nr. 4/12/SC,
   ņemot vērā EBTA Uzraudzības iestādes 2014. gada 16. jūlija Lēmumu Nr. 295/14/COL (notikums Nr. 710373) iesniegt EBTA Transporta komitejai tādu pasākumu projektu, kas EBTA Uzraudzības iestādei jāveic attiecībā uz Lihtenšteinas lūgumu, un ar kuru pilnvaro kompetento kolēģijas locekli pieņemt galīgo lēmumu, ja EBTA Transporta komiteja vienbalsīgi apstiprina lēmuma projektu,
   tā kā:
   1.   PROCEDŪRA

   Lihtenšteinas valdība ar 2013. gada 20. decembra vēstuli Iestādei (notikums Nr. 694300) lūdza piešķirt četras atkāpes, pamatojoties uz direktīvas 6. panta 2. punkta a) apakšpunktu. Lihtenšteinas pieprasītās atkāpes ir noteiktas 1998. gada 3. marta Rīkojuma par bīstamu kravu pārvadāšanu pa autoceļiem (LR 741.621, ar jaunākajiem grozījumiem) (Verordnung über den Transport gefährlicher Güter auf der Strasse – VTGGS) (“Rīkojums”) 29. un 30. pantā, 36. panta 2. punktā un 5. pielikuma 1.1.3.6.3. punkta b) apakšpunktā, un minētās atkāpes attiecas uz sprāgstvielu pārvadāšanu, tilpņu pārbaudes uzņēmumiem, autovadītāju īpašu apmācību un tvertnēm būvlaukumos.
   Papildu precizējumi 2014. gadā tika saņemti ar Lihtenšteinas valdības neformāliem paziņojumiem 20. februārī (notikums Nr. 700062), 21. februārī (notikums Nr. 700131), 12. martā (notikums Nr. 702345), 27. martā (notikums Nr. 703760), 9. maijā (notikums Nr. 707772), 14. maijā (notikums Nr. 708302) un 16. maijā (notikums Nr. 708667).
   Noslēdzot pakalpojumu līgumu, kas datēts ar 2014. gada 4. martu (notikums Nr. 700047), Iestāde uzdeva DNV GL AS (“DNV”) novērtēt, vai pieprasītās atkāpes atbilst prasībām, kas izklāstītas direktīvas 6. panta 2. punkta a) apakšpunktā, īpašu uzmanību pievēršot jebkādiem atkāpju radītiem potenciāliem vai pastāvošiem riskiem; tam, vai tie mazinātu, vairotu vai radītu vienlīdzīgu drošību; un, ja vajadzīgs, noteikt iespējamus nelabvēlīgo ietekmi mazinošus pasākumus. DNV2014. gada 16. aprīlī iesniedza provizorisku ziņojumu Iestādei (notikums Nr. 706289). DNV2014. gada 23. maijā sniedza galīgo ziņojumu (notikums Nr. 709161).
   Pēc Lihtenšteinas pieprasītās atkāpes izvērtēšanas Iestāde secināja, ka tikai nosacījumi Rīkojuma 30. pantā, 36. panta 2. punktā un 5. pielikuma 1.1.3.6.3. punkta b) apakšpunktā kvalificējami kā atkāpes direktīvas 6. panta 2. punkta a) apakšpunkta izpratnē, bet Rīkojuma 29. pants par sprāgstvielām jau atvērtos transporta iepakojumos nav uzskatāms par atkāpi (1).
   Iestāde 2014. gada 16. jūlijā iesniedza EBTA Transporta komitejai trīs pasākumu projektus (notikums Nr. 706153), kas Iestādei jāpieņem attiecībā uz Lihtenšteinas lūgumu piešķirt atkāpes, pamatojoties uz direktīvas 6. panta 2. punkta a) apakšpunktu.
   EBTA Transporta komitejai 2014. gada 16. jūlijā iesniegto pasākumu projektu teksts ir šāds:

               1.

               Rīkojuma 30. pants, tilpņu pārbaudes uzņēmumi
               Saskaņā ar EBTA Transporta komitejas atzinumu lūgums piešķirt atkāpi saistībā ar Rīkojuma 30. pantu par tvertņu pārbaudes uzņēmumiem būtu jāapstiprina ar noteikumu, ka autovadītāji ir saņēmuši īpašo CITEC (2) apmācību.
               Derīguma termiņš: 2015. gada 26. septembris.

               2.

               Rīkojuma 36. panta 2. punkts, īpaša autovadītāju apmācība
               Saskaņā ar EBTA Transporta komitejas atzinumu lūgums piešķirt atkāpi būtu jānoraida, izņemot, ja Lihtenšteinas valdība var pierādīt, ka BBT (3) sniegtā apmācība atbilst ADR (4) apmācībai.

               3.

               Rīkojuma 5. pielikuma 1.1.3.6.3. punkta b) apakšpunkts, tvertnes būvlaukumos
               Saskaņā ar EBTA Transporta komitejas atzinumu lūgums piešķirt atkāpi saistībā ar Rīkojuma 5. pielikuma 1.1.3.6.3. punkta b) apakšpunktu par tvertnēm būvlaukumā būtu jāapstiprina ar noteikumu, ka tvertnēm ir dubults korpuss.
               Derīguma termiņš: 2015. gada 26. septembris.

         Ar 2014. gada 16. jūlija vēstuli (notikums Nr. 716061) Iestāde informēja EBTA valstis par pasākumu projektiem, ko īstenos EBTA Transporta komiteja, un aicināja EBTA valstis izvērtēt Lihtenšteinas paziņojumu un EBTA Transporta komitejas atzinuma projektu. Turklāt ar minēto vēstuli Iestāde ierosināja, ka EBTA Transporta komitejas atzinums būtu jāsagatavo, izmantojot rakstisku procedūru, atsaucoties uz 1. un 2. pantu EBTA valstu Pastāvīgās komitejas 2012. gada 26. oktobra Lēmumā Nr. 4/2012/SC. Iestāde pieprasīja EBTA valstīm līdz 2014. gada 25. augustam iesniegt visus apsvērumus, kas tām varētu būt saistībā ar EBTA Transporta komitejas atzinuma projektu.
   Norvēģijas valdība ar 2014. gada 21. augusta vēstuli (notikums Nr. 720223) informēja Iestādi, ka tai nav piezīmju par EBTA Transporta komitejas atzinuma projektu. Lihtenšteinas valdība ar 2014. gada 22. augusta vēstuli (notikums Nr. 719910) iesniedza Iestādei apsvērumus par EBTA Transporta komitejas atzinuma projektu. Islandes valdība nesniedza atbildi.
   Pamatojoties uz saņemtajiem apsvērumiem, Iestāde pārskatīja un grozīja EBTA Transporta komitejai sākotnēji iesniegto atzinuma projektu saskaņā ar 2014. gada 16. jūlija Lēmumu Nr. 295/14/COL. Iestāde arī pārskatīja atkāpes piemērošanas ilgumu saskaņā ar direktīvas 6. panta 3. punktu. Pārskatītajā un grozītajā atzinuma projektā Iestāde norādīja, ka lūgtās atkāpes būtu jāpiešķir bez nosacījumiem.
   Ar 2014. gada 24. novembra vēstuli (notikums Nr. 730389) Iestāde iesniedza EBTA Transporta komitejai pārskatīto un grozīto atzinuma projektu, pieprasot EBTA valstīm iesniegt Iestādei savus apsvērumus par EBTA Transporta komitejas pārskatīto un grozīto atzinuma projektu pirms 2014. gada 12. decembra darba dienas beigām.
   Lihtenšteinas valdība ar 2014. gada 5. decembra vēstuli (notikums Nr. 731864) informēja Iestādi, ka tai nav papildu apsvērumu, un lūdza Iestādi ņemt vērā EBTA Transporta komitejas izteiktos ierosinājumus un piešķirt lūgtās atkāpes. Norvēģijas valdība ar 2014. gada 11. decembra vēstuli (notikums Nr. 732607) informēja Iestādi, ka tai nav piezīmju par EBTA Transporta komitejas atzinuma projektu. Islandes valdība nesniedza atbildi.
   2.   NOVĒRTĒJUMS

   Pēc iepazīšanās ar paskaidrojumiem un jauno informāciju, ko iesniegusi Lihtenšteinas valdība savos apsvērumos par 2014. gada 22. augusta atzinuma projektu, Iestāde ir secinājusi, ka būtu jāpiešķir trīs atkāpes, kas ietvertas Rīkojuma 30. pantā, 36. panta 2. punktā un 5. pielikuma 1.1.3.6.3. punkta b) apakšpunktā.
   Attiecībā uz pirmo lūgumu piešķirt atkāpi Lihtenšteinas valdība savā 2014. gada 22. augusta vēstulē paskaidroja, ka visiem autovadītājiem, kas pārstāv tvertņu pārbaudes uzņēmumus Lihtenšteinā un darbojas saskaņā ar VTTGS 30. panta nosacījumiem, ir jāpabeidz trīs nedēļu CITEC apmācība par to profesionālās darbības aspektiem, kas saistīti ar drošību un vidi. Lihtenšteinas valdība precizēja, ka ikvienam transportlīdzekļa vadītājam tvertņu pārbaudes uzņēmumos Lihtenšteinā ir tā saucamā Šveices Konfederācijas tvertņu drošības speciālista sertifikāts (Spezialist/-in für Tanksicherheit mit eidgenössischem Fachausweis). Tā kā vadītāji ir pabeiguši īpašo CITEC apmācību, atkāpe neapdraud drošību. Tādējādi Iestāde uzskata, ka lūgums par atkāpi attiecībā uz Rīkojuma 30. pantu būtu jāapstiprina.
   Attiecībā uz otro lūgumu piešķirt atkāpi Lihtenšteinas valdība savā 2014. gada 22. augusta vēstulē iesniedza jaunu informāciju, lai pamatotu savu viedokli, ka BBT apliecība ir līdzvērtīga ADR vadītāju apmācībai. Iestāde uzskata, ka papildu informācija ir pietiekama, lai apliecinātu līdzvērtību šajā ziņā, jo BBT apliecības īpašniekiem ir atļauts pārvadāt kravas, kas pieder 1. kategorijas ADR, un apmācības, lai iegūtu BBT apliecību, aptver visus būtiskos aspektus, kas vajadzīgi šādu preču pārvadāšanai.
   Visbeidzot, attiecībā uz lūgumu piešķirt trešo atkāpi Lihtenšteinas valdība savos 2014. gada 22. augusta rakstveida apsvērumos apstiprināja, ka attiecīgajām būvniecības tvertnēm ir dubults korpuss, jo tās sastāv no iekšējās tvertnes un noslēgta ārējā savākšanas baseina (šādi tās definētas VTGGS 5. pielikuma 6.14.1.1. punktā). Tādējādi Iestāde uzskata, ka lūgums par atkāpi attiecībā uz Rīkojuma 5. pielikuma 1.1.3.6.3. punkta b) apakšpunktu būtu jāapstiprina.
   Noslēgumā Iestāde uzskata, ka, piešķirot šīs atkāpes, netiek apdraudēta drošība un ka trīs minētie lūgumi piešķirt atkāpes atbilst direktīvas 6. panta 2. punkta a) apakšpunkta nosacījumiem. Tādējādi atkāpes, kas paredzētas Rīkojuma 30. pantā, 36. panta 2. punktā un 5. pielikuma 1.1.3.6.3. punkta b) apakšpunktā, būtu jāpiešķir. Iestāde piešķir prasītās atkāpes, pamatojoties uz direktīvas 6. panta 2. punkta a) apakšpunktu. Atkāpe ir spēkā sešus gadus, kā paredzēts direktīvas 6. panta 3. punktā. Iestāde var atjaunot piešķirto atļauju saskaņā ar direktīvas 6. panta 4. punktu.
   Pamatojoties uz šiem argumentiem, EBTA Uzraudzības iestāde saskaņā ar EEZ līguma XIII pielikuma I nodaļas 13.c punktā minētā akta 6. pantu (Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu iekšzemes pārvadājumiem, kas pielāgota ar EEZ līguma 1. protokolu)
   IR PIEŅĒMUSI ŠO LĒMUMU.
   1. pants
   Atkāpes, ko Lihtenšteinas Firstiste lūgusi saistībā ar 30. pantu, 36. panta 2. punktu un 5. pielikuma 1.1.3.6.3. punkta b) apakšpunktu Lihtenšteinas 1998. gada 3. marta Rīkojumā par bīstamu kravu pārvadāšanu pa autoceļiem (Verordnung über den Transport gefährlicher Güter auf der Strasse – VTGGS), ir piešķirtas.
   2. pants
   Šā lēmuma 1. pantā paredzētās atkāpes publicē Eiropas Savienības Oficiālā Vēstneša EEZ iedaļā un EEZ papildinājumā atbilstoši EEZ līguma 1. protokola 6. punktam.
   3. pants
   Šā lēmuma 1. pantā paredzētās atkāpes ir spēkā sešus gadus.
   4. pants
   Šis lēmums ir adresēts Lihtenšteinas Firstistei un stājas spēkā pēc paziņošanas minētajai valstij.
   5. pants
   Autentisks ir tikai šā lēmuma teksts angļu valodā.

      Briselē, 2015. gada 27. janvārī

            EBTA Uzraudzības iestādes vārdā –

            Kolēģijas locekle

         Helga JÓNSDÓTTIR

            Direktors

         Xavier LEWIS

      (1)  Atsauce uz novērtējumu Lēmumā Nr. 295/14/COL.

      (2)  CITEC: Šveices Asociācija ūdeņu aizsardzībai un tvertņu drošībai (Association pour la protection des eaux et la sécurité des citernes)

      (3)  BBT: Šveices Profesionālās izglītības un tehnoloģiju federālais birojs (Bundesamt für Berufsbildung und Technologie)

      (4)  ADR: Eiropas valstu nolīgums par bīstamo kravu starptautiskajiem pārvadājumiem ar autotransportu


title: Lēmums, ko valstu vai valdību vadītāju līmenī, savstarpēji vienojoties, pieņēmušas to dalībvalstu valdības, kuru valūta ir eiro (2003. gada 16. oktobris), ar ko ieceļ Eiropas Centrālās bankas priekšsēdētāju

text:
Svarīgs juridisks paziņojums

|

42003D0767

Oficiālais Vēstnesis L 277 , 28/10/2003 Lpp. 0016 - 0016

		Lēmums, ko valstu vai valdību vadītāju līmenī, savstarpēji vienojoties, pieņēmušas to dalībvalstu valdības, kuru valūta ir eiro(2003. gada 16. oktobris),ar ko ieceļ Eiropas Centrālās bankas priekšsēdētāju(2003/767/EK)TO EIROPAS KOPIENAS DALĪBVALSTU VAI VALDĪBU VADĪTĀJI, KURU VALŪTA IR EIRO,ņemot vērā Eiropas Kopienas dibināšanas līgumu, un jo īpaši tā 112. panta 2. punkta b) apakšpunktu un 122. panta 4. punktu, kā arī 11.2. pantu un 43.3. pantu Protokolā par Eiropas Centrālo banku sistēmas un Eiropas Centrālās bankas statūtiem,ņemot vērā Padomes ieteikumu [1],ņemot vērā Eiropas Parlamenta atzinumu [2],ņemot vērā Eiropas Centrālās bankas Padomes atzinumu [3],tā kā:(1) Eiropas Centrālās bankas prezidents Vims Dausenberga kungs (Wim Duisenberg) vēstulē, kas datēta ar 2003. gada 9. janvāri, paziņoja Eiropas Savienības Padomes ģenerālsekretāram par to, ka viņš ir iecerējis 2003. gada 9. jūlijā atkāpties no Bankas priekšsēdētāja amata.(2) Vims Dausenberga kungs vēstulē Eiropadomes priekšsēdētājam, kas datēta ar 2003. gada 17. aprīli, piekrita palikt amatā līdz dienai, kad tiks iecelts viņa amata pārņēmējs,IR PIEŅĒMUŠI ŠO LĒMUMU.1. pantsAr šo Žanu-Klodu TRIŠE kungu (Jean–Claude TRICHET) ieceļ Eiropas Centrālās bankas prezidenta amatā uz pilnvaru laiku, kas ir astoņi gadi, sākot no 2003. gada 1. novembra; Vima Dausenberga kunga atkāpšanās no amata ir pieņemta, un tā stājas spēkā minētajā dienā.2. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 16. oktobrīPriekšsēdētājsS. Berlusconi[1] OV L 181, 19.7.2003., 45. lpp.[2] Atzinums sniegts 2003. gada 23. septembrī (Oficiālajā Vēstnesī vēl nav publicēts).[3] OV C 187, 7.8.2003., 16. lpp.--------------------------------------------------


title: Padomes Lēmums (ES) 2016/853 (2016. gada 12. maijs) par to, lai Eiropas Savienības un tās dalībvalstu vārdā parakstītu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai

text:
               31.5.2016

               LV

               Eiropas Savienības Oficiālais Vēstnesis

               L 142/3

         PADOMES LĒMUMS (ES) 2016/853
   (2016. gada 12. maijs)
   par to, lai Eiropas Savienības un tās dalībvalstu vārdā parakstītu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. un 209. pantu saistībā ar tā 218. panta 5. punktu,
   ņemot vērā 2003. gada Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas Pievienošanās aktu un jo īpaši tā 6. panta 2. punktu,
   ņemot vērā 2005. gada Bulgārijas Republikas un Rumānijas Pievienošanās aktu un jo īpaši tā 6. panta 2. punktu,
   ņemot vērā 2011. gada Horvātijas Republikas Pievienošanās aktu un jo īpaši tā 6. panta 2. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar 2003., 2005. un 2011. gada Pievienošanās aktu 6. panta 2. punktu par pievienošanos nolīgumam, ko dalībvalstis un Savienība parakstījušas vai noslēgušas ar trešām valstīm vai starptautiskajām organizācijām, jāvienojas ar protokolu, ko pievieno minētajam nolīgumam. Saskaņā ar minēto pantu attiecībā uz šādu pievienošanos ir piemērojama vienkāršota procedūra, ar kuru protokols jānoslēdz Padomei, vienprātīgi rīkojoties dalībvalstu vārdā, un attiecīgajai trešai valstij.

               (2)

               Padome 2003. gada 8. decembrī pilnvaroja Komisiju Kopienu un to dalībvalstu vārdā sākt sarunas ar Turkmenistānu nolūkā noslēgt protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses (“nolīgums”), lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Savienībai.

               (3)

               Padome 2006. gada 23. oktobrī pilnvaroja Komisiju Kopienu un to dalībvalstu vārdā sākt sarunas ar Turkmenistānu nolūkā noslēgt protokolu nolīgumam, lai ņemtu vērā Bulgārijas Republikas un Rumānijas pievienošanos Savienībai.

               (4)

               Padome 2012. gada 14. septembrī pilnvaroja Komisiju sākt sarunas par to nolīgumu pielāgošanu, kurus Savienība vai Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām, lai ņemtu vērā Horvātijas Republikas pievienošanos Savienībai.

               (5)

               Sarunas ar Turkmenistānu tika sekmīgi pabeigtas, parafējot protokolu nolīgumam, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Savienībai (“protokols”).

               (6)

               Protokols būtu jāparaksta Savienības un tās dalībvalstu vārdā,

         IR PIEŅĒMUSI ŠO LĒMUMU.
   1. pants
   Ar šo atļauj Savienības un tās dalībvalstu vārdā parakstīt protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai, ņemot vērā minētā protokola noslēgšanu (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 12. maijā

            Padomes vārdā –

            priekšsēdētāja

         F. MOGHERINI

      (1)  Protokola tekstu publicēs kopā ar lēmumu par tā noslēgšanu.


title: Padomes Lēmums (KĀDP) 2016/1341 (2016. gada 4. augusts), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               5.8.2016

               LV

               Eiropas Savienības Oficiālais Vēstnesis

               L 212/116

         PADOMES LĒMUMS (KĀDP) 2016/1341
   (2016. gada 4. augusts),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. aprīlī pieņēma Lēmumu 2013/183/KĀDP (1), ar ko aizstāja Lēmumu 2010/800/KĀDP (2) un inter alia īstenoja Apvienoto Nāciju Organizācijas Drošības padomes rezolūcijas (“ANO DPR”) 1718 (2006), 1874 (2009), 2087 (2013) un 2094 (2013).

               (2)

               ANO Drošības padome 2016. gada 2. martā pieņēma ANO DPR 2270 (2016), ar kuru nosaka jaunus pasākumus pret Korejas Tautas Demokrātisko Republiku (“KTDR”).

               (3)

               Padome 2016. gada 31. martā pieņēma Lēmumu (KĀDP) 2016/476 (3), ar kuru īsteno šos pasākumus.

               (4)

               Padome 2016. gada 27. maijā pieņēma Lēmumu (KĀDP) 2016/849 (4), ar ko aizstāja Lēmumu 2013/183/KĀDP un inter alia īstenoja ANO DPR 1718 (2006), 1874 (2009), 2087 (2013), 2094 (2013) un 2270 (2016).

               (5)

               ANO DPR 2270 (2016) ir paredzēts iekļaut sarakstā papildu preces, kurām piemēro arī aizliegumu nodot, iepirkt un sniegt tehnisko palīdzību. Komiteja, kas izveidota, ievērojot ANO DPR 1718 (2006) 12. punktu, uzskatīja, ka ar masu iznīcināšanas ieročiem saistītu priekšmetu, materiālu, aprīkojuma, preču un tehnoloģijas saraksts ir identificējams un iekļaujams sarakstā kā sensitīvas preces.

               (6)

               Turklāt Padome uzskata, ka aizliegums iebraukt ostās jebkuram kuģim, kura īpašnieks, ekspluatants vai apkalpes nodrošinātājs ir KTDR, būtu jāpiemēro arī KTDR karoga kuģiem.

               (7)

               Ir vajadzīga Savienības turpmāka rīcība, lai īstenotu pasākumus, kas paredzēti šajā lēmumā.

               (8)

               Tāpēc Lēmums (KĀDP) 2016/849 būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2016/849 groza šādi:

               1)

               lēmuma 1. panta 1. punkta b) apakšpunktu aizstāj ar šādu:

                           “b)

                           visi priekšmeti, materiāli, aprīkojums, preces un tehnoloģija, ko noteikusi ANO Drošības padome vai komiteja, kas izveidota atbilstīgi ANO DPR 1718 (2006) 12. punktam (“Sankciju komiteja”), saskaņā ar ANO DPR 1718 (2006) 8. punkta a) apakšpunkta ii) punktu, ANO DPR 2087 (2013) 5. punkta b) apakšpunktu, ANO DPR 2094 (2013) 20. punktu un ANO DPR 2270 (2016) 25. punktu, kas varētu sekmēt KTDR kodolprogrammas, ballistisko raķešu vai citu masu iznīcināšanas ieroču programmas;”;

               2)

               lēmuma 18. panta 1. punktu aizstāj ar šādu:
               “1.   Dalībvalstis aizliedz iebraukt savās ostās jebkuram kuģim, kura īpašnieks, ekspluatants vai apkalpes nodrošinātājs ir KTDR vai kurš ir KTDR karoga kuģis.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 4. augustā

            Padomes vārdā –

            priekšsēdētājs

         M. LAJČÁK

      (1)  Padomes Lēmums 2013/183/KĀDP (2013. gada 22. aprīlis) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2010/800/KĀDP (OV L 111, 23.4.2013., 52. lpp.).

      (2)  Padomes Lēmums 2010/800/KĀDP (2010. gada 22. decembris) par ierobežojošiem pasākumiem pret Korejas Tautas Demokrātisko Republiku un par Kopējās nostājas 2006/795/KĀDP atcelšanu (OV L 341, 23.12.2010., 32. lpp.).

      (3)  Padomes Lēmums (KĀDP) 2016/476 (2016. gada 31. marts), ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku (OV L 85, 1.4.2016., 38. lpp.).

      (4)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).


title: Komisijas Lēmums ( 2014. gada 27. marts ), ar kuru organizāciju Control Union Certification B.V. (Nīderlande) atzīst par pārraudzības organizāciju atbilstīgi Eiropas Parlamenta un Padomes Regulai (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus

text:
               8.4.2014

               LV

               Eiropas Savienības Oficiālais Vēstnesis

               C 103/11

         KOMISIJAS LĒMUMS
   (2014. gada 27. marts),
   ar kuru organizāciju Control Union Certification B.V. (Nīderlande) atzīst par pārraudzības organizāciju atbilstīgi Eiropas Parlamenta un Padomes Regulai (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus
   (2014/C 103/07)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 20. oktobra Regulu (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (1), un jo īpaši tās 8. panta 3. punktu,
   tā kā:

               (1)

               Eiropas Komisija 2012. gada 6. jūnijā saņēma pieteikumu, kurā organizācija Control Union Certification B.V. (Nīderlande) lūdza atzīšanu un paziņoja, ka tā plāno darboties kā pārraudzības organizācija visās dalībvalstīs.

               (2)

               Eiropas Komisija 2012. gada 6. jūnijā apstiprināja minētā pieteikuma saņemšanu.

               (3)

               Saskaņā ar 2. panta 5. punktu Komisijas 2012. gada 23. februāra Deleģētajā regulā (ES) Nr. 363/2012 par pārraudzības organizāciju atzīšanas un atzīšanas atsaukšanas procedūras noteikumiem, kā paredzēts Eiropas Parlamenta un Padomes Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (2), Eiropas Komisija 2012. gada 31. oktobrī nosūtīja šo pieteikumu apspriešanai attiecīgajām dalībvalstīm. Noteiktajā termiņā (viens mēnesis) tika saņemti komentāri no Vācijas, Francijas, Zviedrijas un Nīderlandes.

               (4)

               Saskaņā ar Regulas (ES) Nr. 363/2012 3. pantu pieteikuma iesniedzējam ar 2013. gada 30. janvāra e-pasta vēstuli tika lūgts sniegt papildu informāciju.

               (5)

               Pieteikuma iesniedzējs prasīto papildu informāciju kopā ar pārskatītu pieteikumu iesniedza 2013. gada 25. februārī.

               (6)

               2013. gada 14. martā Briselē notika sanāksme, kuru organizēja Komisijas vadības grupa, kas īpaši izveidota, lai izvērtētu pieteikumus attiecībā uz pārraudzības organizācijām, un kurā pieteikuma iesniedzējs personiski iesniedza savu pieteikumu.

               (7)

               Saskaņā ar Regulas (ES) Nr. 363/2012 3. pantu pieteikuma iesniedzējam ar 2013. gada 5. aprīļa e-pasta vēstuli tika lūgts sniegt papildu informāciju un skaidrojumus.

               (8)

               Pieteikuma iesniedzējs prasīto papildu informāciju un skaidrojumus sniedza 2013. gada 3. maijā.

               (9)

               Trešais pieprasījums sniegt papildu informāciju un skaidrojumus saskaņā ar Regulas (ES) Nr. 363/2012 3. pantu pieteikuma iesniedzējam tika nosūtīts ar 2013. gada 18. jūlija e-pasta vēstuli.

               (10)

               Pieteikuma iesniedzējs atbildēja uz jautājumiem un sniedza prasīto papildu informāciju 2013. gada 3. septembra e-pasta vēstulē.

               (11)

               Pēdējais pieprasījums sniegt papildu informāciju un skaidrojumus saskaņā ar Regulas (ES) Nr. 363/2012 3. pantu pieteikuma iesniedzējam tika nosūtīts ar 2013. gada 4. decembra e-pasta vēstuli.

               (12)

               Pieteikuma iesniedzējs atbildēja uz jautājumiem un sniedza attiecīgo informāciju atbilžu pamatošanai 2013. gada 4. decembra e-pasta vēstulē.

               (13)

               Pamatojoties uz pieteikuma iesniedzēja iesniegtajiem dokumentiem, vadības grupa 2013. gada 19. decembrī secināja, ka pieteikums atbilst Regulas (ES) Nr. 995/2010 8. panta 2. punkta prasībām un ka Komisija pieteikuma iesniedzēju var atzīt par pārraudzības organizāciju.

               (14)

               Eiropas Komisija, pamatojoties uz visiem iesniegtajiem dokumentārajiem pierādījumiem, ir izvērtējusi pieteikuma iesniedzēja atbilstību Regulas (ES) Nr. 995/2010 8. panta 2. punkta prasībām un uzskata, ka organizācija Control Union Certification B.V. (Nīderlande), Meeuwenlaan 4-6, 8011 BZ Zwolle, atbilst Regulas (ES) Nr. 995/2010 8. panta 2. punkta prasībām,

         IR NOLĒMUSI ŠĀDI.
   1. pants
   Organizācija Control Union Certification B.V. (Nīderlande), Meeuwenlaan 4-6, 8011 BZ Zwolle, ir atzīta par pārraudzības organizāciju saskaņā ar Regulas (ES) Nr. 995/2010 8. panta 3. punktu.
   2. pants
   Vides ģenerāldirektorāta ģenerāldirektoram ir dots rīkojums nodrošināt, lai šis lēmums tiktu paziņots pieteikuma iesniedzējam un kompetentajām iestādēm visās dalībvalstīs un lai tas nekavējoties tiktu publicēts Komisijas tīmekļa vietnē.

      Briselē, 2014. gada 27. martā

            Komisijas vārdā –

            Komisijas loceklis

         Janez POTOČNIK

      (1)  OV L 295, 12.11.2010., 23. lpp.

      (2)  OV L 115, 27.4.2012., 12. lpp.


title: 2010/311/: Padomes Lēmums ( 2010. gada 3. jūnijs ), ar ko ieceļ amatā sešus Reģionu komitejas locekļus un četrus locekļu aizstājējus no Itālijas

text:
               8.6.2010

               LV

               Eiropas Savienības Oficiālais Vēstnesis

               L 140/26

         PADOMES LĒMUMS
   (2010. gada 3. jūnijs),
   ar ko ieceļ amatā sešus Reģionu komitejas locekļus un četrus locekļu aizstājējus no Itālijas
   (2010/311/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES un Lēmumu 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Agazio LOIERO kunga, Antonio BASSOLINO kunga, Massimo PINESCHI kunga, Mercedes BRESSO kundzes, Claudio BURLANDO kunga un Claudio MARTINI kunga pilnvaru termiņa beigām ir atbrīvojušās sešas Reģionu komitejas locekļa vietas. Pēc Maria Giuseppina MUZZARELLI kundzes, Sante ZUFFADA kunga un Maria Rita LORENZETTI kundzes pilnvaru termiņa beigām ir atbrīvojušās trīs locekļa aizstājēja vietas. Pēc Gianfranco VITAGLIANO kunga iecelšanas par Reģionu komitejas locekli ir atbrīvojusies viena locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2015. gada 25. janvārim Reģionu komitejā tiek iecelti:

               a)

               komitejas locekļu amatā:

                           —

                              Giuseppe SCOPELLITI kungs, Presidente Regione Calabria,

                           —

                              Gianfranco VITAGLIANO kungs, Assessore Regione Molise,

                           —

                              Renata POLVERINI kundze, Presidente Regione Lazio,

                           —

                              Roberto COTA kungs, Presidente Regione Piemonte,

                           —

                              Mercedes BRESSO kundze, Consigliere Regione Piemonte,

                           —

                              Catiuscia MARINI kundze, Presidente Regione Umbria,

                     kā arī

               b)

               komitejas locekļu aizstājēju amatā:

                           —

                              Simonetta SALIERA kundze, Vice Presidente Regione Emilia Romagna,

                           —

                              Paolo Valentini PUCCITELLI kungs, Consigliere Regione Lombardia,

                           —

                              Stefano CALDORO kungs, Presidente Regione Campania,

                           —

                              Enrico ROSSI kungs, Presidente Regione Toscana.

         2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 3. jūnijā

            Padomes vārdā –

            priekšsēdētājs

         A. PÉREZ RUBALCABA

      (1)  OV L 348, 29.12.2009., 22. lpp., un OV L 12, 19.1.2010., 11. lpp.


title: Padomes Lēmums 2006/448/KĀDP ( 2006. gada 7. jūnijs ) par to, ka jāpagarina Eiropas Savienības un Indonēzijas valdības Nolīgums vēstuļu apmaiņas veidā – par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam

text:
               30.6.2006

               LV

               Eiropas Savienības Oficiālais Vēstnesis

               L 176/107

         PADOMES LĒMUMS 2006/448/KĀDP
   (2006. gada 7. jūnijs)
   par to, ka jāpagarina Eiropas Savienības un Indonēzijas valdības Nolīgums vēstuļu apmaiņas veidā – par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Padome 2006. gada 27. februārī pieņēma Vienoto rīcību 2006/202/KĀDP, ar ko groza un pagarina Vienoto rīcību 2005/643/KĀDP par Eiropas Savienības uzraudzības misiju Acehā, Indonēzijā (Acehas Uzraudzības misija, AUM) (1) uz trim mēnešiem līdz 2006. gada 15. jūnijam.

               (2)

               Šajā datumā Padome pieņēma arī Lēmumu 2006/201/KĀDP (2) par to, ka uz trim mēnešiem jāpagarina Eiropas Savienības un Indonēzijas valdības Nolīgums vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam.

               (3)

               Indonēzijas valdība 2006. gada 5. maijā aicināja Eiropas Savienību pagarināt Acehas Uzraudzības misijas pilnvaras vēl uz 3 mēnešiem.

               (4)

               Kā norādīts Indonēzijas valdības ārlietu ministra 2005. gada 14. septembra vēstulē un tās pielikumos attiecībā uz Acehas Uzraudzības misijas (AUM) un tās personāla uzdevumiem, statusu, privilēģijām un imunitāti, kā arī ģenerālsekretāra/Augstā pārstāvja 2005. gada 3. oktobra atbildē, šo nolīgumu var pagarināt vēl uz sešiem mēnešiem (3).

               (5)

               Nolīguma vēstuļu apmaiņas veidā pagarināšana uz 3 mēnešiem līdz 2006. gada 15. septembrim būtu jāapstiprina Eiropas Savienības vārdā,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts pagarinājums uz trim mēnešiem līdz 2006. gada 15. septembri Eiropas Savienības un Indonēzijas valdības Nolīgumam vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam.
   Vēstuļu apmaiņas teksts, ar ko vienojas par šo pagarinājumu, ir pievienots šim lēmumam.
   2. pants
   Ar šo Padomes priekšsēdētājs ir pilnvarots iecelt personu(-as), kas ir tiesīga(-as) parakstīt Vēstuļu apmaiņu, lai tā kļūtu saistoša Eiropas Savienībai (4).
   3. pants
   Šo lēmumu publicē Eiropas Savienības Oficiālajā Vēstnesī.

   4. pants
   Šis lēmums stājas spēkā tā pieņemšanas dienā.

      Luksemburgā, 2006. gada 7. jūnijā

            Padomes vārdā —

            priekšsēdētājs

         K.-H. GRASSER

      (1)  OV L 71, 10.03.2006., 57. lpp.

      (2)  OV L 71, 10.3.2006., 53. lpp.

      (3)  OV L 288, 29.10.2005., 60. lpp.

      (4)  Padomes Ģenerālsekretariāts publicēs nolīguma spēkā stāšanās datumu Eiropas Savienības Oficiālajā Vēstnesī.

    ---documentbreak---

               30.6.2006

               LV

               Eiropas Savienības Oficiālais Vēstnesis

               L 176/108

         TULKOJUMS
   VĒSTUĻU APMAIŅA
   par Eiropas Savienības un Indonēzijas valdības Nolīguma vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam, pagarinājumu
   Džakarta, 2006. gada 5. maijs
   Godātais kungs!
   Indonēzijas Republikas valdības vārdā vēlos izteikt savu atzinību Eiropas Savienībai par dalību Acehas uzraudzības misijā (AUM) un par tās ievērojamo darbu, kas veikts kopš misijas izvietošanas Nanggroe Aceh Darussalam (NAD) provincē.
   Šobrīd man ir tas gods atsaukties uz Indonēzijas Republikas pagaidu ārlietu ministra 2005. gada 14. septembra vēstuli un tās pielikumiem un Jūsu 2005. gada 3. oktobra vēstuli un tās pielikumiem par Acehas Uzraudzības misijas (AUM) uzdevumiem, statusu, privilēģijām un imunitāti, kā arī uz Indonēzijas Republikas pagaidu ārlietu ministra 2006. gada 13. februāra vēstuli un Jūsu 2006. gada 28. februāra atbildi attiecībā uz Eiropas Savienības klātbūtnes pagarināšanu NAD līdz 2006. gada 15. jūnijam.
   Šajā sakarā man ir tas gods paziņot Jums par Indonēzijas Republikas valdības lēmumu vēlreiz aicināt Eiropas Savienību pagarināt savu klātbūtni NAD laikposmā no 2006. gada 16. jūnija līdz 2006. gada 15. septembrim.
   AUM statuss, privilēģijas un imunitātes būs identiskas tām, kas attiecīgi noteiktas mūsu 2005. gada 14. septembra un 2005. gada 3. oktobra vēstuļu apmaiņā, kura veido Indonēzijas Republikas valdībai un Eiropas Savienībai juridiski saistošu dokumentu.
   AUM darbs šajā laikposmā ietver AUM uzdevumus, kā noteikts Indonēzijas Republikas valdības un Acehas Atbrīvošanās kustības 2005. gada 15. augusta Saprašanās memoranda 5.2. pantā, izņemot uzdevumus a) un b), kas ir pabeigti.
   Ja iepriekšējais priekšlikums Eiropas Savienībai ir pieņemams, man ir tas gods piedāvāt, lai šī vēstule kopā ar Jūsu atbildes apstiprinājuma vēstuli veidotu Indonēzijas Republikas valdībai un Eiropas Savienībai juridiski saistošu dokumentu. Šis dokuments stājas spēkā 2006. gada 16. jūnijā, un tā termiņš beidzas 2006. gada 15. septembrī. Indonēzijas Republikas valdībai šis tiesiskais regulējums ir balstīts uz Indonēzijas 1982. gada 25. janvāra Likumu Nr. 2 par speciālās misijas konvencijas ratificēšanu (1969. gads).
   Uzskatu, ka konstruktīvā sadarbība, kas jau ir izveidota, lai nodrošināt mierīgu, saprotamu un ilgtspējīgu risinājumu izaicinājumiem, ar ko saskaras Aceha Indonēzijas Republikas unitārās valsts satvarā, var tikt arvien vairāk uzturēta un stiprināta.
   Ceru saņemt no Jums pozitīvus apsvērumus.
   Patiesā cieņā,

         Dr. N. Hassan Wirajuda

   Brisele, 2006. gada 14. jūnijs
   Godātais kungs!
   Man ir tas gods atsaukties uz Jūsu 2006. gada 5. maija vēstuli, kurā Jūs paziņojat par Indonēzijas Republikas valdības lēmumu aicināt Eiropas Savienību pagarināt tās klātbūtni Nanggroe Aceh Darussalam (NAD) provincē uz trim mēnešiem no 2006. gada 16. jūnija līdz 2006. gada 15. septembrim.
   Ar prieku apstiprinu, ka Eiropas Savienība ir piekritusi sniegt pozitīvu atbildi uz šo aicinājumu.
   Apstiprinu, ka saskaņā ar nosacījumiem, kas pausti mūsu vēstuļu apmaiņā 2005. gada 14. septembrī un 2005. gada 3. oktobrī un kas veido Indonēzijas Republikas valdībai un Eiropas Savienībai juridiski saistošu dokumentu, šā instrumenta darbība tiks pagarināta līdz 2006. gada 15. septembrim.
   AUM darbs šajā laikposmā ietver AUM uzdevumus, kā noteikts Indonēzijas valdības un Acehas Atbrīvošanās kustības 2005. gada 15. augusta Saprašanās memoranda 5.2. pantā, izņemot uzdevumus a) un b), kas ir pabeigti.
   Man ir tas gods apstiprināt, ka Jūsu vēstule un šī atbildes vēstule veido Indonēzijas Republikas valdībai un Eiropas Savienībai juridiski saistošu dokumentu. Šis dokuments stājas spēkā 2006. gada 16. jūnijā, un tā beigu termiņš ir 2006. gada 15. septembris.
   Vēlreiz vēlos izmantot iespēju uzsvērt ES atzinību par progresu, kas panākts Acehas miera procesā un apstiprināt Eiropas Savienības pastāvīgo apņemšanos atbalstīt mierīga, saprotama un ilgtspējīga risinājuma izstrādi problēmu risināšanai Acehā.
   Pieņemiet, godātais kungs, manus visaugstākās cieņas apliecinājumus.
   Patiesā cieņā,

         Javier Solana


title: 2005/785/EK: Padomes Lēmums (2005. gada 8. novembris), ar ko ieceļ amatā Reģionu komitejas locekli

text:
               12.11.2005

               LV

               Eiropas Savienības Oficiālais Vēstnesis

               L 296/18

      PADOMES LĒMUMS

   (2005. gada 8. novembris),
   ar ko ieceļ amatā Reģionu komitejas locekli
   (2005/785/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Apvienotās Karalistes valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko ieceļ Reģionu komitejas locekļus un locekļu aizstājējus laikposmam no 2002. gada 26. janvāra līdz 2006. gada 25. janvārim (1).

               (2)

               Pēc Sally POWELL kundzes atkāpšanās no amata, par ko Padomei paziņots 2004. gada 21. decembrī, ir atbrīvojusies viena Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2006. gada 25. janvārim, Reģionu komitejas locekļa amatā tiek iecelta:

      Gabrielle KAGAN kundze,

      Councillor – Brent Council,

   nomainot Sally POWELL kundzi.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Briselē, 2005. gada 8. novembrī

            Padomes vārdā —

            priekšsēdētājs

         G. BROWN

      (1)  OV L 24, 26.1.2002., 38. lpp.


title: Eiropas Parlamenta Lēmums (2010. gada 5. maijs) par Eiropas Slimību profilakses un kontroles centra 2008. finanšu gada budžeta izpildes apstiprināšanu

text:
               25.9.2010

               LV

               Eiropas Savienības Oficiālais Vēstnesis

               L 252/141

         EIROPAS PARLAMENTA LĒMUMS
   (2010. gada 5. maijs)
   par Eiropas Slimību profilakses un kontroles centra 2008. finanšu gada budžeta izpildes apstiprināšanu
   (2010/518/ES)
   EIROPAS PARLAMENTS,
   ņemot vērā Eiropas Slimību profilakses un kontroles centra 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Slimību profilakses un kontroles centra 2008. finanšu gada pārskatiem, ar Centra atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0104/2010),

               1.

               sniedz Eiropas Slimību profilakses un kontroles centra direktoram apstiprinājumu par Centra 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 112. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/142

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Eiropas Slimību profilakses un kontroles centra 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Slimību profilakses un kontroles centra 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Slimību profilakses un kontroles centra 2008. finanšu gada pārskatiem, ar Centra atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0104/2010),

               A.

               tā kā Eiropas Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,

               B.

               tā kā 2009. gada 23. aprīlī Parlaments sniedza Eiropas Slimību profilakses un kontroles centra direktoram apstiprinājumu par Centra 2007. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā:

                           —

                           konstatēja, ka, salīdzinot 2006. gadu ar 2007. gadu, Centra budžets palielinājās no EUR 17 100 000 līdz EUR 28 900 000,

                           —

                           norādīja, ka 2006. gadā pārnesto apropriāciju īpatsvars bija gandrīz 45 % un ka 2007. gadā nekas daudz neuzlabojās – minētais īpatsvars sasniedza gandrīz 43 %, kas nozīmē, ka Centram bija grūtības ar budžeta izpildi,

                           —

                           atzīmēja Eiropas Revīzijas palātas konstatējumu, ka budžeta grozījumu skaits norādīja uz budžeta izpildes kontroles vājajām vietām,

               1.

               pauž gandarījumu par Centra piekto veiksmīgas darbības gadu; konstatē, ka Centra budžets pieauga no EUR 17 100 000 2006. gadā līdz EUR 28 900 000 2007. gadā un 2008. gadā sasniedza EUR 40 700 000;

      Darbība

               2.

               ņemot to vērā, atzīmē, ka Centrs konsolidēja funkcijas, kas tam veicamas sabiedrības veselības jomā, paplašināja paša sagatavoto konkrētām slimībām paredzēto programmu darbības jomu, pilnveidoja partnerattiecības un uzlaboja vadības struktūras;

               3.

               aicina Centru nākamajam Revīzijas palātas ziņojumam pievienojamajā tabulā salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai iestādei, kas apstiprina budžeta izpildi, dotu iespēju labāk novērtēt Centra darbību no gada gadā;

      Apropriāciju pārnešana

               4.

               pieņem zināšanai Revīzijas palātas konstatējumu, ka uz nākamo gadu bija jāpārnes apropriācijas aptuveni EUR 16 200 000 apmērā (tas atbilst 40 % no Centra kopējā budžeta); tādējādi pauž bažas par to, ka šī situācija ir pretrunā gada pārskata principam, un norāda uz nepilnībām Centra darbības un budžeta izpildes plānošanā un uzraudzībā;

               5.

               pieņem zināšanai, ka Centrs 2008. gadā ir uzrādījis ienākumus no procentiem EUR 313 000 apmērā un ka tam saskaņā ar Finanšu regulu bija jāatmaksā Komisijai EUR 307 000; ņemot vērā gada pārskatus un procentu ienākumu apmēru, secina, ka Centram pastāvīgi ir ārkārtīgi lieli naudas līdzekļu uzkrājumi; pieņem zināšanai, ka Centra naudas līdzekļu uzkrājumi 2008. gada 31. decembrī veidoja EUR 16 705 090,95; aicina Komisiju noskaidrot, kādas ir iespējas pilnībā nodrošināt to, ka naudas līdzekļu pārvaldība tiek īstenota, pamatojoties uz faktiskajām vajadzībām, kā noteikts Regulas (EK, Euratom) Nr. 2343/2002 15. panta 5. punktā, un kādas vispārējas izmaiņas būtu nepieciešamas, lai ilgtermiņā nodrošinātu, ka Centra naudas līdzekļu uzkrājumi ir iespējami nelieli;

               6.

               ņem vērā, ka Centrs cenšas pabeigt 2008. gadā un 2009. gada sākumā sāktās iepirkuma un līgumu slēgšanas darbības, lai samazinātu pārnesamo līdzekļu apjomu;

      Centra atrašanās vieta

               7.

               ir nobažījies, ka 2008. gada 31. decembrī starp Centru un Zviedrijas valdību joprojām nebija vienošanās par atrašanās vietu, tāpat kā bija vēl vairāki citi turpmāk pārrunājami jautājumi; vēlas uzsvērt, ka 2007. finanšu gada budžeta izpildes apstiprināšanā apstiprinātājiestāde jau pauda bažas par Revīzijas palātas konstatēto faktu, ka Centrs bija izdevis EUR 500 000 par dažādiem īrēto ēku renovācijas darbiem biroju iekārtošanai, un par to, ka tāpat kā 2006. gadā par attiecīgo darbu veikšanu bija tiešā veidā vienojušies Centrs un ēku īpašnieks, neprecizējot ne darbu veidu, ne termiņus, kā arī nenosakot maksāšanas nosacījumus; tomēr atzinīgi vērtē to, ka 2009. gada martā tika noslēgta vienošanās par personas identitātes numuriem, un atbalsta Centra centienus kopā ar Zviedrijas valdību rast galīgo risinājumu;

               8.

               atgādina iestāžu darba grupai decentralizēto aģentūru jautājumos par to, ka tās sarunās vispārīgi jāapspriež jautājums par decentralizētajām aģentūrām;

      Cilvēkresursi

               9.

               uzsver, ka joprojām ir konstatējamas nepilnības darbā pieņemšanas procedūru plānošanā; proti, pauž bažas par to, ka 2008. gada beigās bija aizņemtas tikai 101 no 130 apstiprinātajām vietām;

               10.

               atzīmē 2008. gada centienus īstenot 130 amata vietām apstiprināto amatu sarakstu; atzinīgi vērtē to, ka ir pieņemti darbā vēl 54 darbinieki (pagaidu darbinieki, līgumdarbinieki un valstu norīkoti eksperti), kā rezultātā 2008. gada beigās bija aizpildīta 101 amata vieta, jo tas palīdzēs nodrošināt Centra veiktspēju un tam uzticēto uzdevumu izpildi; pauž nožēlu, ka 16 darbā pieņemšanas procedūras nācās izsludināt atkārtoti; atbalsta Centra pasākumus stāvokļa uzlabošanai; atzinīgi vērtē Centra veikto iekšējās organizatoriskās struktūras pārskatīšanu;

      Iekšējā revīzija

               11.

               pauž nožēlu, ka Centrs vēl nav izpildījis pienākumu nosūtīt budžeta izpildes apstiprinātājiestādei izpilddirektora sagatavotu ziņojumu, kurā būtu apkopoti dati par iekšējā revidenta veikto iekšējo revīziju skaitu un veidu, sniegtajiem ieteikumiem un šajā sakarā veiktajiem pasākumiem (pamata Finanšu regulas 72. panta 5. punkts); tomēr atzīst, ka Centrs ir sniedzis daļu informācijas, atbildot uz sešiem vēl joprojām aktuālajiem ieteikumiem, kurus Komisijas Iekšējās revīzijas dienests uzskata par “ļoti nozīmīgiem”; norāda, ka tie attiecas uz vadības kvalitāti (attiecībā uz zinātniskām konsultācijām, saziņu veselības jautājumos un pašreizējās procedūras pēkšņa riska vai apdraudējuma novērtēšanai precizēšanu), turpmākiem pasākumiem attiecībā uz dažiem iekšējās kontroles standartiem (piemēram, finanšu aprites sistēmas izveidi) un citu iekšējās kontroles standartu ieviešanu (piemēram, trūkumu atklāšanā un gada darbības pārskatu strukturēšanā);

               12.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju (6) par aģentūru darbību, finanšu pārvaldību un kontroli.

      (1)  OV C 304, 15.12.2009., 112. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.

      (5)  OV L 255, 26.9.2009., 133. lpp.

      (6)  Pieņemtie teksti, P7_TA(2010)0139 (skatīt šā Oficiālā Vēstneša 241. lpp.).


title: 2008/188/EK: Padomes Lēmums ( 2008. gada 18. februāris ) par to, lai noslēgtu Nolīgumu starp Eiropas Kopienu un Maldivu Republiku par konkrētiem gaisa satiksmes pakalpojumu aspektiem

text:
               5.3.2008

               LV

               Eiropas Savienības Oficiālais Vēstnesis

               L 60/22

      PADOMES LĒMUMS

   (2008. gada 18. februāris)
   par to, lai noslēgtu Nolīgumu starp Eiropas Kopienu un Maldivu Republiku par konkrētiem gaisa satiksmes pakalpojumu aspektiem
   (2008/188/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome ar 2003. gada 5. jūnija lēmumu pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu konkrētus noteikumus šobrīd spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu ar Maldivu Republiku par konkrētiem gaisa satiksmes pakalpojumu aspektiem saskaņā ar mehānismiem un direktīvām, kas minētas pielikumā 2003. gada 5. jūnija lēmumam.

               (3)

               Nolīgums saskaņā ar Padomes Lēmumu 2006/695/EK (2) ir parakstīts Kopienas vārdā, ņemot vērā tā iespējamo noslēgšanu vēlāk.

               (4)

               Nolīgums būtu jāapstiprina,

         IR NOLĒMUSI ŠĀDI.
   1. pants
   Nolīgums starp Eiropas Kopienu un Maldivu Republiku par konkrētiem gaisa satiksmes pakalpojumu aspektiem ar šo ir apstiprināts Kopienas vārdā.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas veikt nolīguma 9. panta 1. punktā paredzēto paziņošanas procedūru.

      Briselē, 2008. gada 18. februārī

            Padomes vārdā —

            priekšsēdētājs

         D. RUPEL

      (1)  Atzinums sniegts 2006. gada 12. oktobrī (Oficiālajā Vēstnesī vēl nav publicēts).

      (2)  OV L 286, 17.10.2006., 19. lpp.


title: 2012/151/ES: Eiropadomes Lēmums ( 2012. gada 1. marts ), ar ko ievēl Eiropadomes priekšsēdētāju

text:
               16.3.2012

               LV

               Eiropas Savienības Oficiālais Vēstnesis

               L 77/17

         EIROPADOMES LĒMUMS
   (2012. gada 1. marts),
   ar ko ievēl Eiropadomes priekšsēdētāju
   (2012/151/ES)
   EIROPADOME,
   ņemot vērā Līgumu par Eiropas Savienību un jo īpaši tā 15. panta 5. punktu,
   tā kā:

               (1)

               Saskaņā ar Eiropadomes Lēmumu 2009/879/ES (1)
                  Herman VAN ROMPUY kungs 2009. gada 1. decembrī tika ievēlēts par Eiropadomes priekšsēdētāju uz laikposmu no 2009. gada 1. decembra līdz 2012. gada 31. maijam.

               (2)

               Saskaņā ar Līgumu personu, kas ieņem Eiropadomes priekšsēdētāja amatu, var vienu reizi ievēlēt atkārtoti,

         IR PIEŅĒMUSI ŠO LĒMUMU.
   1. pants
   Ar šo Herman VAN ROMPUY kungs tiek atkārtoti ievēlēts par Eiropadomes priekšsēdētāju uz laikposmu no 2012. gada 1. jūnija līdz 2014. gada 30. novembrim.
   2. pants
   Šo lēmumu Herman VAN ROMPUY kungam paziņo Padomes ģenerālsekretārs.
   To publicē Eiropas Savienības Oficiālajā Vēstnesī.

      Briselē, 2012. gada 1. martā

            Eiropadomes vārdā –

            priekšsēdētājs

         H. VAN ROMPUY

      (1)  OV L 315, 2.12.2009., 48. lpp.


title: Padomes Lēmums ( 2011. gada 20. maijs ), ar ko ieceļ un nomaina Eiropas Profesionālās izglītības attīstības centra valdes locekļus

text:
               28.5.2011

               LV

               Eiropas Savienības Oficiālais Vēstnesis

               C 159/17

         PADOMES LĒMUMS
   (2011. gada 20. maijs),
   ar ko ieceļ un nomaina Eiropas Profesionālās izglītības attīstības centra valdes locekļus
   2011/C 159/06
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Padomei iesniegtās Komisijas izvirzītās kandidatūras valdes locekļu darba ņēmēju organizāciju pārstāvju kategorijā,
   tā kā:

               (1)

               Ar 2009. gada 14. septembra Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2009. gada 18. septembra līdz 2012. gada 17. septembrim.

               (2)

               Pēc Juan MENÉNDEZ VALDÉS ÁLVAREZ kunga atkāpšanās no amata centra valdē ir atbrīvojusies locekļa vieta darba ņēmēju pārstāvju kategorijā,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona ir iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2012. gada 17. septembrim.

      DARBA ŅĒMĒJU ORGANIZĀCIJU PĀRSTĀVJI

               SPĀNIJA

                  Juan Carlos TEJEDA HISADO kungs

                  Confederación Espańola de Organizaciones Empresariales — CEOE

      Briselē, 2011. gada 20. maijā

            Padomes vārdā –

            priekšsēdētājs

         CZENE A.

      (1)  OV L 39, 13.2.1975., 1. lpp.

      (2)  OV C 226, 19.9.2009., 2. lpp.


title: Padomes Lēmums 2006/484/KĀDP ( 2006. gada 11. jūlijs ), ar ko īsteno Kopējo nostāju 2004/694/KĀDP par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai  (ICTY)  mandāta īstenošanu

text:
               12.7.2006

               LV

               Eiropas Savienības Oficiālais Vēstnesis

               L 189/25

      PADOMES LĒMUMS 2006/484/KĀDP
   (2006. gada 11. jūlijs),
   ar ko īsteno Kopējo nostāju 2004/694/KĀDP par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) mandāta īstenošanu
   EIROPAS SAVIENĪBAS PADOME,
   ņemot vērā Padomes Kopējo nostāju 2004/694/KĀDP (2004. gada 11. oktobris) par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) mandāta īstenošanu (1) un jo īpaši tās 2. pantu saistībā ar Līguma par Eiropas Savienību 23. panta 2. punkta otro ievilkumu,
   tā kā:

               (1)

               Saskaņā ar Kopējo nostāju 2004/694/KĀDP Padome ir pieņēmusi pasākumus, lai iesaldētu visus līdzekļus un saimnieciskos resursus, kas pieder fiziskām personām, kuras apsūdz ICTY.

               (2)

               Padome 2006. gada 10. martā pieņēma Lēmumu 2006/205/KĀDP, ar ko aizstāj personu sarakstu, kurš iekļauts pielikumā Kopējai nostājai 2004/694/KĀDP.

               (3)

               Sakarā ar Dragan ZELENOVIC kunga nodošanu ICTY uzraudzībā 2006. gada 10. jūnijā, viņa vārds būtu jāizslēdz no saraksta.

               (4)

               Tādēļ nepieciešams attiecīgi pielāgot sarakstu, kas iekļauts pielikumā Kopējai nostājai 2004/694/KĀDP,

         IR PIEŅĒMUSI ŠO LĒMUMU.
   1. pants
   Personu sarakstu, kas ietverts pielikumā Kopējai nostājai 2004/694/KĀDP, aizstāj ar sarakstu, kas iekļauts šā lēmuma pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 11. jūlijā

            Padomes vārdā —

            priekšsēdētājs

         E. HEINÄLUOMA

      (1)  OV L 315, 14.10.2004., 52. lpp. Kopējā nostāja pēdējo reizi pagarināta ar Kopējo nostāju 2005/689/KĀDP (OV L 261, 7.10.2005., 29. lpp.) un grozījumi tajā izdarīti ar Lēmumu 2006/205/KĀDP (OV L 72, 11.3.2006., 16. lpp.).

      PIELIKUMS
      1. pantā minēto personu saraksts

                  “1.

                  Vārds: DJORDJEVIC Vlastimir

                  Dzimšanas datums: 1948. gads
                  Dzimšanas vieta: Vladicin Han, Serbija
                  Valstspiederība: Serbijas

                  2.

                  Vārds: HADZIC Goran

                  Dzimšanas datums: 7.9.1958.
                  Dzimšanas vieta: Vinkovci, Horvātijas Republika
                  Valstspiederība: Serbijas

                  3.

                  Vārds: KARADZIC Radovan

                  Dzimšanas datums: 19.6.1945.
                  Dzimšanas vieta: Petnjica, Savnik, Melnkalne
                  Valstspiederība: Bosnijas un Hercegovinas

                  4.

                  Vārds: MLADIC Ratko

                  Dzimšanas datums: 12.3.1942.
                  Dzimšanas vieta: Bozanovici, Kalinovik municipalitāte, Bosnija un Hercegovina
                  Valstspiederība: Bosnijas un Hercegovinas

                  5.

                  Vārds: TOLIMIR Zdravko

                  Dzimšanas datums: 27.11.1948.
                  Dzimšanas vieta:
                  Valstspiederība: Bosnijas un Hercegovinas

                  6.

                  Vārds: ZUPLJANIN Stojan

                  Dzimšanas datums: 22.9.1951.
                  Dzimšanas vieta: Kotor Varos, Bosnija un Hercegovina
                  Valstspiederība: Bosnijas un Hercegovinas”


title: 2014/320/ES: Padomes Lēmums ( 2014. gada 12. maijs ) par to, lai Eiropas Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

text:
               4.6.2014

               LV

               Eiropas Savienības Oficiālais Vēstnesis

               L 165/18

         PADOMES LĒMUMS
   (2014. gada 12. maijs)
   par to, lai Eiropas Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

      (2014/320/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunkta i) punktu un 218. panta 8. punkta otro daļu,
   ņemot vērā Aktu par Horvātijas pievienošanos un jo īpaši tā 6. panta 2. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu 2014/316/ES (1) Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”), ir parakstīts, ņemot vērā tā noslēgšanu.

               (2)

               Protokola noslēgšanai ir paredzēta atsevišķa procedūra attiecībā uz jautājumiem, kas ir Eiropas Atomenerģijas kopienas kompetencē.

               (3)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības un tās dalībvalstu vārdā tiek apstiprināts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas pievienošanos Eiropas Savienībai (2).
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības un tās dalībvalstu vārdā deponēt apstiprinājuma instrumentu, kurš paredzēts protokola 9. panta 2. punktā.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 12. maijā

            Padomes vārdā –

            priekšsēdētāja

         C. ASHTON

      (1)  Skatīt šā Oficiālā Vēstneša 3. lpp.

      (2)  Protokola teksts ir publicēts kopā ar lēmumu par tā parakstīšanu (skatīt šā Oficiālā Vēstneša 19. lpp.).


title: 2012/60/ES: Padomes Lēmums ( 2012. gada 24. janvāris ), ar ko ieceļ amatā septiņus Revīzijas palātas locekļus

text:
               2.2.2012

               LV

               Eiropas Savienības Oficiālais Vēstnesis

               L 30/18

         PADOMES LĒMUMS
   (2012. gada 24. janvāris),
   ar ko ieceļ amatā septiņus Revīzijas palātas locekļus
   (2012/60/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 286. panta 2. punktu,
   ņemot vērā Eiropas Parlamenta atzinumu (1),
   tā kā:

               (1)

                  Olavi ALA-NISSILÄ kunga, Vítor Manuel da SILVA CALDEIRA kunga, Morten Louis LEVYSOHN kunga, Eoin O’SHEA kunga, Karel PINXTEN kunga, Massimo VARI kunga un H.G. WESSBERG kunga pilnvaru termiņš beidzas 2012. gada 29. februārī.

               (2)

               Tādēļ būtu jāieceļ amatā jauni locekļi,

         IR PIEŅĒMUSI ŠO LĒMUMU.
   1. pants
   Ar šo par Revīzijas palātas locekļiem laikposmam no 2012. gada 1. marta līdz 2018. gada 28. februārim tiek iecelti:

               —

                  Kevin CARDIFF kungs,

               —

                  Vítor Manuel da SILVA CALDEIRA kungs,

               —

                  Ville ITÄLÄ kungs,

               —

                  Henrik OTBO kungs,

               —

                  Karel PINXTEN kungs,

               —

                  Pietro RUSSO kungs,

               —

                  H.G. WESSBERG kungs.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. janvārī

            Padomes vārdā –

            priekšsēdētāja

         M. VESTAGER

      (1)  2011. gada 13. decembra atzinums (Oficiālajā Vēstnesī vēl nav publicēts).


title: 2008/667/JHA: Padomes Lēmums ( 2008. gada 7. aprīlis ) par to, lai noslēgtu Nolīgumu starp Eiropas Kosmosa aģentūru un Eiropas Savienību par klasificētas informācijas drošību un apmaiņu

text:
               14.8.2008

               LV

               Eiropas Savienības Oficiālais Vēstnesis

               L 219/58

         PADOMES LĒMUMS
   (2008. gada 7. aprīlis)
   par to, lai noslēgtu Nolīgumu starp Eiropas Kosmosa aģentūru un Eiropas Savienību par klasificētas informācijas drošību un apmaiņu
   (2008/667/TI)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Padome 2007. gada 14. maija sanāksmē pieņēma lēmumu pilnvarot prezidentvalsti, kam palīdz ģenerālsekretārs/augstais pārstāvis (ĢS/AP), un pilnībā iesaistot Komisiju, saskaņā ar 24. pantu Līgumā par Eiropas Savienību sākt sarunas ar Eiropas Kosmosa aģentūru, lai Eiropas Savienība varētu noslēgt pilnvērtīgu drošības nolīgumu ar aģentūru.

               (2)

               Saskaņā ar minēto pilnvarojumu sākt sarunas prezidentvalsts, kam palīdz ĢS/AP, veica sarunas attiecībā uz nolīgumu ar Eiropas Kosmosa aģentūru par klasificētas informācijas drošību un apmaiņu.

               (3)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā apstiprina Nolīgumu starp Eiropas Kosmosa aģentūru un Eiropas Savienību par klasificētas informācijas drošību un apmaiņu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt minēto nolīgumu, lai tas kļūtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2008. gada 7. aprīlī

            Padomes vārdā —

            priekšsēdētājs

         R. ŽERJAV

    ---documentbreak---

               14.8.2008

               LV

               Eiropas Savienības Oficiālais Vēstnesis

               L 219/59

         TULKOJUMS
   NOLĪGUMS
   starp Eiropas Kosmosa aģentūru un Eiropas Savienību par klasificētas informācijas drošību un apmaiņu
   EIROPAS KOSMOSA AĢENTŪRA,
   turpmāk “EKA”, ko pārstāv tās ģenerāldirektors,
   un
   EIROPAS SAVIENĪBA,
   turpmāk “ES”, ko pārstāv Eiropas Savienības Padomes prezidentvalsts,
   turpmāk “Puses”,
   ŅEMOT VĒRĀ Līgumu par Eiropas Savienību,
   ŅEMOT VĒRĀ Konvenciju par Eiropas Kosmosa aģentūras izveidi, kuru parakstīja 1975. gada 30. maijā Parīzē un kas stājās spēkā 1980. gada 30. oktobrī,
   ŅEMOT VĒRĀ nolīgumu starp Konvencijas par Eiropas Kosmosa aģentūras izveidi dalībvalstīm un Eiropas Kosmosa aģentūru par klasificētas informācijas aizsardzību un apmaiņu, kuru parakstīja 2002. gada 19. augustā Parīzē un kas stājās spēkā 2003. gada 20. jūnijā,
   ŅEMOT VĒRĀ, ka EKA un ES ir kopīgi mērķi – stiprināt savu drošību visiem iespējamiem līdzekļiem,
   ŅEMOT VĒRĀ, ka EKA un ES ir vienisprātis par to, ka būtu jāizvērš savstarpēja sadarbība kopējo interešu jautājumos, kas attiecas uz drošību, un ka 2007. gada 22. maijā Eiropas Savienības Padome, kā arī EKA Padome apstiprināja rezolūciju par Eiropas Kosmosa politiku, kurā inter alia uzsvērta vajadzība uzlabot sinerģiju drošības jomā,
   ŅEMOT VĒRĀ, ka šajā sakarā tādējādi ir pastāvīga vajadzība EKA un ES apmainīties ar klasificētu informāciju,
   APZINOTIES, ka, lai apspriedes un sadarbība būtu pilnvērtīgas un efektīvas, var būt vajadzīga piekļuve EKA un ES rīcībā esošai klasificētai informācijai, kā arī apmaiņa ar klasificētu informāciju starp EKA un ES,
   APZINOTIES, ka šāda piekļuve klasificētai informācijai un apmaiņa ar to prasa atbilstīgus drošības pasākumus,
   IR VIENOJUŠĀS PAR TURPMĀKO.
   1. pants
   Lai īstenotu mērķi visiem iespējamiem līdzekļiem stiprināt katras Puses drošību, Nolīgums starp Eiropas Kosmosa aģentūru un Eiropas Savienību par klasificētas informācijas drošību un apmaiņu (turpmāk – “nolīgums”) attiecas uz klasificētu informāciju – kā definēts 2. pantā –, ko Puses sniedz viena otrai vai ar ko tās savā starpā apmainās.
   2. pants
   Šajā nolīgumā “klasificēta informācija” ir jebkura informācija (tas ir, zināšanas, ko jebkādā formā var sniegt citiem) vai materiāli, tostarp dokumenti, par ko viena vai otra Puse ir noteikusi, ka tie prasa aizsardzību pret neatļautu izpaušanu, un kas par tādiem ir atzīti drošības klasifikācijā (turpmāk – “klasificēta informācija”).
   3. pants
   Šajā nolīgumā:

               a)

               “EKA” ir Eiropas Kosmosa aģentūra;

               b)

               “ES” ir Eiropas Savienības Padome (turpmāk – “Padome”), ģenerālsekretārs/augstais pārstāvis un Padomes Ģenerālsekretariāts, kā arī Eiropas Kopienu Komisija (turpmāk – “Eiropas Komisija”).

         4. pants
   Katra Puse:

               a)

               aizsargā un glabā klasificētu informāciju, ko Puses sniedz viena otrai vai ar ko tās savā starpā apmainās un uz ko attiecas šis nolīgums;

               b)

               nodrošina to, ka klasificētā informācija, ko Puses sniedz viena otrai vai ar ko tās savā starpā apmainās un uz ko attiecas šis nolīgums, saglabā to drošības klasifikāciju, ko tai piešķīrusi sniedzēja Puse. Saņēmēja Puse aizsargā un glabā šādu klasificētu informāciju saskaņā ar saviem drošības noteikumiem, kuri attiecas uz klasificētas informācijas glabāšanu, kam ir līdzvērtīga drošības klasifikācija, kā norādīts drošības pasākumos, ko izstrādā saskaņā ar 11. pantu;

               c)

               klasificētu informāciju, uz ko attiecas šis nolīgums, izmanto vienīgi tiem nolūkiem, kādus noteikusi sniedzēja Puse;

               d)

               šādu klasificētu informāciju, uz ko attiecas šis nolīgums, neatklāj trešām personām vai kādai ES iestādei vai struktūrai, kas nav minēta 3. pantā, ja nav saņemta sniedzējas Puses iepriekšēja piekrišana;

               e)

               nepieļauj individuālu piekļuvi šādai klasificētai informācijai, izņemot, ja personai ir vajadzība zināt un attiecīgā gadījumā tā ir izturējusi atbilstīga līmeņa drošības pārbaudi.

         5. pants
   1.   Saskaņā ar izcelsmes kontroles principu klasificētu informāciju var izpaust vai atklāt viena Puse (“sniedzēja Puse”) otrai Pusei (“saņēmējai Pusei”).
   2.   Lai klasificētu informāciju atklātu saņēmējiem, kas nav 3. pantā minētie saņēmēji, saņēmēja Puse – iepriekš saņemot sniedzējas Puses rakstisku piekrišanu – pieņem lēmumu saskaņā ar izcelsmes kontroles principu, kā paredzēts attiecīgās Puses drošības noteikumos.
   3.   Īstenojot 1. un 2. punktu, nav atļauta nekāda vispārēja informācijas atklāšana, ja vien Puses nav izstrādājušas procedūras un vienojušās par tām attiecībā uz konkrētu kategoriju informāciju, kas ir būtiska to operatīvām vajadzībām.
   6. pants
   Lai nodrošinātu to, ka klasificētai informācijai, uz ko attiecas šis nolīgums, piemēro līdzvērtīgu aizsardzības līmeni, katra Puse un to struktūras, kā noteikts šā nolīguma 3. pantā, garantē, ka tām ir izveidota drošības sistēma un drošības pasākumi, kuri balstās uz tādiem drošības pamatprincipiem un minimālajiem drošības standartiem, kā noteikts attiecīgā kārtībā un noteikumos, un kuri iekļauti pasākumos, kas jāizstrādā saskaņā ar 11. pantu.
   7. pants
   1.   Puses nodrošina, ka visām personām, kurām amata pienākumu pildīšanai ir vajadzīga piekļuve klasificētai informācijai, kas nodota vai saņemta apmaiņā saskaņā ar šo nolīgumu, vai kuru pienākumi vai funkcijas var dot tām šādu piekļuvi, ir atbilstīga drošības pielaide, kur tā nepieciešama, pirms šīm personām atļauj piekļuvi šādai klasificētai informācijai.
   2.   Drošības pielaides procedūras izstrādā tā, lai noteiktu, vai konkrētai personai drīkst nodrošināt piekļuvi klasificētai informācijai, ņemot vērā attiecīgās personas lojalitāti, uzticamību un noturību.
   8. pants
   Puses sniedz savstarpēju palīdzību attiecībā uz klasificētas informācijas drošību, uz kuru attiecas šis nolīgums, un jautājumiem, kas skar kopējas drošības intereses. Iestādes, kā tās definētas 11. pantā, rīko savstarpējas apspriedes par drošības jautājumiem un drošības pārbaudes, lai izvērtētu to drošības pasākumu efektivitāti attiecīgo iestāžu atbildības jomā, ko nosaka saskaņā ar minēto pantu.
   9. pants
   1.   Šajā nolīgumā:

               a)

               attiecībā uz ES:
               visu korespondenci sūta Padomei uz šādu adresi:

                              Council of the European Union

                              Chief Registry Officer

                              Rue de la Loi/Wetstraat, 175

                              B-1048 Brussels

                     Padomes kancelejas vadītājs visu korespondenci pārsūta dalībvalstīm un Eiropas Komisijai, ievērojot 2. punktu;

               b)

               attiecībā uz EKA:
               visu korespondenci sūta uz šādu adresi:

                              ESA Security Office

                              Via Galileo Galilei

                              I-00044 Frascati

         2.   Vienas Puses sūtīto korespondenci, kas ir pieejama tikai konkrētām kompetentām tās Puses amatpersonām, struktūrām vai dienestiem, izņēmuma gadījumos operatīvu iemeslu dēļ var adresēt vai tā var būt pieejama tikai konkrētām kompetentām otrās Puses amatpersonām, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot informācijas nepieciešamības principu. Attiecībā uz ES šo korespondenci sūta ar Padomes kancelejas vadītāja starpniecību vai ar Eiropas Komisijas Drošības direktorāta kancelejas vadītāja starpniecību, ja šāda informācija ir adresēta Eiropas Komisijai. Attiecībā uz EKA šo korespondenci sūta ar EKA Drošības biroja starpniecību.
   10. pants
   EKA ģenerāldirektors, Padomes ģenerālsekretārs un Eiropas Komisijas loceklis, kas ir atbildīgs par drošības jautājumiem, pārrauga šā nolīguma īstenošanu.
   11. pants
   1.   Šā nolīguma īstenošanai 2., 3. un 4. punktā norādītās trīs iestādes kopīgi izstrādā drošības pasākumus, lai noteiktu standartus savstarpējai klasificētas informācijas drošības aizsardzībai, uz kuru attiecas šis nolīgums.
   2.   EKA Drošības birojs, rīkojoties EKA ģenerāldirektora pakļautībā, izstrādā drošības pasākumus klasificētas informācijas drošībai un aizsardzībai, ko Eiropas Kosmosa aģentūrai sniedz vai ar ko apmainās saskaņā ar šo nolīgumu.
   3.   Padomes Ģenerālsekretariāta Drošības birojs Padomes ģenerālsekretāra vadībā un viņa uzdevumā, rīkojoties Padomes vārdā un tās pakļautībā, izstrādā drošības pasākumus klasificētas informācijas drošībai un aizsardzībai, ko Eiropas Savienībai sniedz vai ar ko apmainās saskaņā ar šo nolīgumu.
   4.   Eiropas Komisijas Drošības direktorāts, rīkojoties par drošības jautājumiem atbildīgā Komisijas locekļa pakļautībā, izstrādā drošības pasākumus klasificētas informācijas drošībai, kuru sniedz vai kuras apmaiņa saskaņā ar šo nolīgumu notiek Eiropas Komisijā un tās telpās.
   5.   Attiecībā uz EKA 1. punktā minētos drošības pasākumus apstiprina tās Padome.
   6.   Attiecībā uz ES 1. punktā minētos drošības pasākumus apstiprina Padomes Drošības komiteja.
   12. pants
   Šā nolīguma 11. pantā minētās iestādes izstrādā procedūras, kas jāievēro, ja ir aizdomas vai pierādījumi, ka klasificētās informācijas slepenība, uz kuru attiecas šis nolīgums, ir apdraudēta, tostarp ziņojot otrai Pusei par attiecīgajiem apstākļiem un veiktajām darbībām.
   13. pants
   Katra Puse uzņemas atbildību par savu izdevumu segšanu, kas radušies, īstenojot šo nolīgumu.
   14. pants
   Pirms Puses viena otrai sniedz klasificētu informāciju, uz ko attiecas šis nolīgums, vai apmainās ar to, 11. pantā minētās atbildīgās drošības iestādes vienojas par to, ka saņēmēja Puse spēj aizsargāt un glabāt informāciju, uz ko attiecas šis nolīgums, atbilstīgi pasākumiem, ko izstrādā saskaņā ar minēto pantu.
   15. pants
   Šis nolīgums neliedz Pusēm slēgt citus nolīgumus par tādas klasificētas informācijas sniegšanu vai apmaiņu ar to, uz ko attiecas šis nolīgums, ja vien tie nav pretrunā šā nolīguma noteikumiem.
   16. pants
   Visas domstarpības starp EKA un Eiropas Savienību, kas rodas, interpretējot vai piemērojot šo nolīgumu, risina Pušu savstarpējās sarunās.
   17. pants
   1.   Šis nolīgums stājas spēkā pirmā mēneša pirmajā dienā pēc tam, kad Puses viena otrai ir paziņojušas par nepieciešamo iekšējo procedūru pabeigšanu.
   2.   Viena Puse paziņo otrai Pusei par jebkādām izmaiņām tās kārtībā vai noteikumos, kas varētu ietekmēt klasificētas informācijas, uz ko attiecas šis nolīgums, aizsardzību.
   3.   Pēc vienas vai otras Puses lūguma šo nolīgumu var pārskatīt, lai apsvērtu iespējamos grozījumus.
   4.   Jebkurus grozījumus šajā nolīgumā veic vienīgi rakstiski, abām Pusēm savstarpēji vienojoties. Tie stājas spēkā pēc 1. punktā paredzētās savstarpējās paziņošanas.
   18. pants
   Jebkura Puse var denonsēt šo nolīgumu, iesniedzot rakstisku denonsēšanas paziņojumu otrai Pusei. Šāda denonsēšana stājas spēkā sešus mēnešus pēc tam, kad otra Puse saņēmusi paziņojumu, bet neietekmē saistības, kas jau radušās saskaņā ar šā nolīguma noteikumiem. Jo īpaši visu klasificēto informāciju, kura sniegta vai kuras apmaiņa veikta saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.
   To apliecinot, attiecīgi pilnvarotas personas ir parakstījušas šo nolīgumu.

      Sagatavots Briselē, 2008. gada 18. jūlijā, divos eksemplāros angļu valodā.

            Eiropas Savienības vārdā —

            ģenerālsekretārs

         J. SOLANA MADARIAGA

            Eiropas Kosmosa aģentūras vārdā —

            ģenerāldirektors

         J.-J. DORDAIN